cyanic-selkie/wikianc huggingface dataset:
Sonnenniwwel
De Sonnenniwwel ass an der Kosmogonie en Niwwel aus vill Gas a relativ wéineg Stëbs, aus deem sech d'Sonnesystem gebilt hat. D'Hypothes vu sou enger Urwollek gouf fir d'éischt am Joer 1755 vum Immanuel Kant a sengem Wierk Allgemeine Naturgeschichte und Theorie des Himmels virgestallt. Hien hat ugeholl, datt sech an dësem Niwwel duerch d'Wiesselwierkung vu sengen Deelercher mat der Zäit een ufanks schonn eppes dominéierenden Ëmlafsënn duerchgesat hat an d'Urwollek dofir ëmmer méi ausgepräegt an ofgeflaacht rotéiert hat. Dëst gouf duerch déi modern Theorie vun der Stäregenesis bestätegt.
Historesch Nebularhypothes
Am Joer 1796 hat de Pierre-Simon Laplace onofhängeg dovun e relativ änleche Modell virgestallt. Hien hat et a sengem leschte Band vu sengem fënnefbändege Wierk Exposition du systeme du monde (Duerstellung vum Weltsystem) publizéiert an ass haut ënner der Bezeechnung Nebularhypothes bekannt. De Laplace goung vun enger scho géigewäerteger Sonn aus, wou hir erhëtzten Atmosphär aus analoge Grënn lënsefërmeg Gestalt ugeholl hat. No der Ofkillung a Verdichtung vum Gasmantel sollte sech d'Gasréng dann zu Planéite verdicht hunn.
D'Kosmogonie vum Kant an d'Nebularhypothes vum Laplace ginn dacks einfach zesummefaassend als Kant-Laplace-Theorie bezeechent.
Awänn géint d'Kant-Laplace-Theorie
Wärend dem spéideren 19. Joerhonnert goufen d'Usiichte vum Kant a Laplace vum James Clerk Maxwell kritiséiert. Hien hat argumentéiert, datt, wann d'Matière vun de bekannte Planéite fréier a Form vu Scheiwen ëm d'Sonn verdeelt waren, d'Kräfte vun der differentieller Rotatioun d'Kondensatioun vun eenzele Planéiten am baussenzege Beräich verhënnert hätten. E weideren Asproch war, datt d'Sonn manner Dréiimpuls huet wéi si no der Theorie misst hunn. En ettlech Joerzéngte laang hunn déi meescht Astronomen d'Theorie vun der Bal-Kollisioun ugeholl: D'Planéite wieren entstanen, andeems en anere Stär no bei d'Sonn koum. Dobäi wieren duerch déi géigesäiteg Gezäitekräfte vill Matière aus der Sonn an aus deem anere Stär gerappt ginn, déi dann zu Planéite kondenséiert wieren.
Paul Crauchet
De Paul Crauchet, gebuer de 14. Juli 1920 zu Béziers a gestuerwen den 19. Dezember 2012 zu Rocbaron, war e franséische Schauspiller.
De Paul Crauchet huet säin Handwierk beim Charles Dullin geléiert. Duerno ass hien am Théâtre National Populaire opgetrueden. Vun 1956 u war hien och a méi grousse Rolle beim Film ze gesinn.
Hien huet an iwwer 150 Kinos- an TV-Filmer matgespillt.
La Jemaye
La Jemaye ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat der Gemeng Ponteyraud gehéiert s'als delegéiert Gemeng zu der neier Gemeng La Jemaye-Ponteyraud
Sympetrum flaveolum
Sympetrum flaveolum ass eng Libellenaart aus der Famill vun de Seegellibellen (Libellulidae).
Sympetrum flaveolum zu Lëtzebuerg
1960 huet de Jos Hoffmann vun der Sympetrum flaveolum geschriwwen, si wier souwuel am Guttland wéi am Éislek heefeg an de Lëtsche vun deeene meeschte Weieren a méi groussen Dëmpelen ze ze fannen.
Eng véier Jorzéngte méi spéit war dës Aart just nach sielen zu Lëtzebuerg. Zanter 1980 gouf se just nach an am Ganzen 11 Gewässer nogewisen, an dat nëmme bei sporadeschen Eenzelbeobachtungen. Et ass kee Gewässer méi bekannt, wou se déi ganzen Zäit an zu hirer vill virkéim.
Stralungsbilanz
Eng Stralungsbilanz déngt dozou, de Stralungsaustausch vun engem System mat senger Ëmgéigend ze bilanzéieren. Dobäi ginn d'Stralungsflëss, déi de System verloossen, géint déi opgerechent, déi vu baussen op de System awierken. Et handelt sech ëm eng speziell Form vun der Energiebilanz, déi besonnesch da gebraucht gëtt, wann aner Prozesser vun der Energie- a besonnesch d'Hëtztiwwerdroung, wéi zum Beispill Hëtztleedung oder Konvektioun, net optriede resp. keng Wierkung iwwer d'Systemgrenzen eraus entfalen. Dat wichtegst Beispill ass d'Stralungsbilanz vun der Äerd.
Maurice Tourneur
De Maurice Tourneur, gebuer als Maurice Félix Thomas den 2. Februar 1873 zu Paräis an och do gestuerwen de 4. August 1961, war e franséische Filmregisseur, Dréibuchauteur, Schauspiller a Filmproduzent.
De Filmregisseur Jacques Tourneur ass de Jong vum Maurice Tourneur.
Edmond Wagner
Den Edmond Wagner, gebuer den 22. September 1931 zu Groussbus a gestuerwen den 1. Juni 2004 an der Stad Lëtzebuerg, war e lëtzebuergesche Philosophiesprofesser, Philosoph an Auteur.
Den Edmond Wagner, deen am Hierscht 1956 Stagiarprofesser am Escher Jongelycée gi war, sollt seng ganz Carrière als Lycéesprofesser do maachen, net nëmmen als Enseignant, mä och nach als Directeur adjoint (1975-1983) an als Direkter (1983-1996). Donieft war hien nach Professer um Institut pédagogique zu Walfer an um Centre universitaire an der Stad Lëtzebuerg (bis zu senger Pensioun 1996).
Den Edmond Wagner war Member, a laang President (1971-1985), vun der Société luxembourgeoise Pierre Teilhard de Chardin, déi 1962 gegrënnt gi war a sech 1985 opgeléist huet. 1989 gouf den Edmond Wagner Member vun der grad gegrënnter Commission consultative nationale d'éthique pour les sciences de la vie et de la santé; hie war eng Rei vu Jore President och dovun. Hie war nach Member, an eng Zäit President (1983-2004), vun der Section des sciences morales et politiques vum Institut grand-ducal, wou hien eng 15 Virträg gehalen huet.
Louis Jean Pierre Vieillot
De Louis Jean Pierre Vieillot, gebuer den 10. Mee 1748 zu Yvetôt an der Normandie, gestuerwen 1831 zu Rouen, war e franséischen Ornitholog.
De Vieillot huet eng grouss Zuel vun neie Vullenaarten a -gattunge beschriwwen.
Fromy
Fromy ass eng franséisch Gemeng an den Ardennen an der Regioun Grand Est am Dall vun der Kuer.
Fromy ass zesumme mam Nopeschduerf Margut un d'Eisebunnsnetz ugeschloss iwwer d'Gare Margut-Fromy op der Eisebunnsstreck Lille-Diddenuewen
NGC 5394
Den NGC 5394 oder KPG 404, och Arp 84, ass eng interaktiv Galaxiëkoppel am Stärebild Canes Venatici. Den Objet ass ronn 50 Millioune Parsec vun eis ewech.
Copiapó
Copiapó ass eng Stad a Gemeng an der Provënz Copiapó an der Regioun Atacama am Chile.
D'Stad huet 158.438 Awunner (Stand: 2012) an eng Fläch vun zirka 16.681 km².
Historesch war Copiapó de lokalen Zentrum vum Sëlwerbiergbau.
George Osborne
Den George Gideon Oliver Osborne, gebuer den 23. Mee 1971 zu London, ass e brittesche konservative Politiker.
Hie war vun 2001 un Deputéierten am House of Commons, vum Waldistrikt Tatton am Cheshire a vun 2010 un ass hien Chancellor of the Exchequer (Finanzminister) ënner dem Premier David Cameron.
Marcelle Romée
D'Marcelle Romée, gebuer als Marcelle Arbant de 7. Februar 1903 zu Neuilly-sur-Seine a gestuerwen den 3. Dezember 1932 zu Chatou, war eng franséisch Schauspillerin.
D'Marcelle Romée huet un Depressioune gelidden an huet sech am Dezember 1932 d'Liewe geholl.
Zuchaccident zu Zoufftgen
Beim Zuchaccident zu Zoufftgen sinn den 11. Oktober 2006 e Persounenzuch an e Gidderzuch op der franséisch-lëtzebuergescher Grenz bei der Uertschaft Zoufftgen kollidéiert. Géint Véirel vir 12 sinn um PK 203,700 d'Automotrice 2207 vun den CFL an e franséische Gidderzuch vun der Verbindung Basel - Beetebuerg op der Héicht vun der Grenz frontal kollidéiert.
Y-Bréck iwwer d'Autobunn A3
D'Y-Bréck iwwer d'Autobunn A3 ass e Projet vun enger Bréck, iwwer déi d'Linn 1 vum Stater Tram, Bussen, Vëloen a Foussgänger vum Houwald hier, kuerz no der Bréck iwwer d'Gare Houwald, iwwer d'Autobunn A3 ewech, an de Ban de Gasperich fueren, respektiv goe kënnen.
Zuchaccident zu Zoufftgen
Well de Persounenzuch zum Zäitpunkt vum Ongléck nach zum Deel op Lëtzebuerger Territoire stoung, hat d'Accident en internationale Charakter.
Georges Géret
De Georges Géret, gebuer den 18. Oktober 1924 zu Lyon a gestuerwen den 8. Abrëll 1996 zu Paräis, war e franséische Schauspiller.
Zuchaccident zu Zoufftgen
Ëmstänn
Den internationale Streckenofschnëtt vun der Eisebunnsstreck Beetebuerg-Metz tëscht der Gare vu Beetebuerg an der Gare vun Diddenuewen besteet aus zwee Gleiser. Déi normal Fuerrichtung op der Streck ass um rietse Gleis. Si ass mat engem automatesche Liichtblock a mat enger Installation permanente de contre-sens ausgerëscht, déi et erlaabt datt d'Streck och a Géigerichtung d. h. um lénkse Gleis ka befuer ginn.
Georges Géret
De Georges Géret huet an iwwer 90 Kinos- an TV-Filmer matgespillt ënner der Regie vu bedeitende Regisseure wéi: Luis Buñuel, Costa-Gavras, René Clément an André Cayatte.
Zuchaccident zu Zoufftgen
Ëmstänn
Mëttwochs den 11. Oktober 2006 huet wéinst Aarbechten um franséischen Eisebunnsnetz d'Gleis Diddenuewen - Beetebuerg (och als Gleis 2 bezeechent) missen tëscht 8:50 Auer a 16:30 Auer gespaart ginn. D'Zich a béide Richtunge sinn dowéinst um Gleis Beetebuerg - Diddenuewen (Gleis 1) gefuer. Tëscht de PKen 191,600 an 198,400 gouf wéinst dem Schantjen temporär eng Vitesslimitt (ralentissement temporaire) vu 60 km/h ageriicht.
Y-Bréck iwwer d'Autobunn A3
Déi geplangt Bréck gëtt 73 Meter laang a soll op hirer héchster Plaz 5,5 Meter héich ginn. Se gouf vum Bureau Greisch entworf. De Bau gëtt op 9,5 Milliounen Euro geschat.
Zuchaccident zu Zoufftgen
Ëmstänn
Wärend e Gidderzuch vun der SNCF op deem Gleis a Richtung Beetebuerg ënnerwee war ass e Persounenzuch vun der CFL vum Stellwierk Beetebuerg um selwechte Gleis a Richtung Diddenuewen geschéckt ginn. Déi zwéin Zich si géint 11:44 Auer um Territoire vun der franséischer Gemeng Zouftgen um PK 203,700 net wäit vun der franséisch-lëtzebuergescher Grenz anenee gerannt.
Schichtwiessel um Stellwierk Beetebuerg
D'Accident huet sech am spéide Moien zougedroen, zur Zäit, wéi um Beetebuerger Stellwierk (PDC) e Schichtwiessel vu véier Aarbechtsplaze war:
Y-Bréck iwwer d'Autobunn A3
D'Aarbechte sinn zanter 2021 am Gaang.
Zuchaccident zu Zoufftgen
Schichtwiessel um Stellwierk Beetebuerg
Am Laf vun den Ermëttlungen huet sech erausgestallt, datt verschidden Agente vun der Moiesschicht hire Poste verlooss haten, ier hir Ofléisung do war.
Déi follgend Tabell stellt d'Presenzen um Stellwierk Beetebuerg am spéide Moie vum 11. Oktober 2006 duer:
Am Deel iwwer den Oflaf vum Accident gëtt de Schichtwiessel net méi ernimmt. D'Schicht gëtt nëmme bei den Agente vun der Moiesschicht preziséiert, wa keng Prezisioun, wat d'Schicht ubelaangt, do steet, dann ass d'Owesschicht gemengt.
Oflaf
8:56 Auer: Spär vum Gleis 2 (Diddenuewen - Beetebuerg).
10:41 Auer: Arrivée vum Gidderzuch 45938 mat ongeféier fënnef Minutten Avance zu Diddenuewen.
11:07 Auer: Den Zuchmelder vun der Moiesschicht mellt dem Agent circulation 1 vun Diddenuewen den Depart vum TER 837615 (net den Ongléckszuch). Gläichzäiteg gëtt ausgemaach, no der Arrivée vum TER zu Diddenuewen de Gidderzuch 45938 weider a Richtung Beetebuerg fueren ze loossen (a Géigerichtung).
11:09 Auer: Pénktlechen Depart vum TER 837615 zu Beetebuerg.
11:26 Auer: Arrivée vum TER 837615 zu Diddenuewen.
11:27 Auer: Den Agent circulation 1 vun Diddenuewen mellt dem Zuchmelder vun der Moiesschicht den Depart vum Gidderzuch 45938 (a Géigerichtung).
11:28 Auer: Depart vum Gidderzuch 45938 mat ongeféier 40 Minutte Retard zu Diddenuewen. Den Zuchmelder vun der Moiesschicht leet d'Meldung iwwert den Depart vum Gidderzuch 45938 zu Diddenuewen un de Fuerdéngschtleeder vum PDT (Stellwierk vum Triage) weider.
11:30 Auer: Pénktlechen Depart vum TER 837617 vun der Gare Lëtzebuerg a Richtung Beetebuerg.
11:39 Auer: De Fuerdéngschtleeder vum PDC freet eng RST-Verbindung mam Maschinist vum TER 837617 bei der Permanence.
11:40 Auer: Den TER 837617 hält virum Haaptsignal Dm. D'RST-Verbindung tëscht dem PDC an dem TER steet; de Fuerdéngschtleeder vum PDC fänkt un dem Maschinist vum TER 837617 e schrëftleche Befeel vir d'Laanschtfueren um zouenen (rouden) Haaptsignal Dm ze diktéieren, well en net erkannt huet, datt e Gidderzuch a Géigerichtung ënnerwee ass an denkt, op sengem Stellwierk léich eng Stéierung vir.
11:42 Auer: Enn vun der Dictée vum schrëftleche Befeel. Den TER 837617 fiert weider a Richtung Diddenuewen; de Gidderzuch 45938 ass nach ëmmer op dem selwechte Gleis a Géigerichtung ënnerwee. De Fuerdéngschtleeder vum PDC gëtt vum Fuerdéngschtleeder vum PDT doriwwer informéiert, datt de Gidderzuch nach net am Triage ukomm ass. De Fuerdéngschtleeder vum PDC probéiert d'RST-Zentral erëm ze kontaktéieren, mee d'Leitung ass besat, doropshi freet hien de Weichesteller 1 en RST-Alarm mat Hëllef vun deem dofir geduechte Knäppchen ze lancéieren.
11:43 Auer: De Fuerdéngschtleeder vum PDC versicht nach eng Kéier d'RST-Zentral ze erreechen, mee déi ass nach ëmmer besat. Dowéinst rifft hien d'Permanence (wou d'RST-Zentral steet a bedéngt gëtt) iwwer eng direkt Leitung u fir sech ze renseignéieren op den RST-Alarm funktionéiert huet. D'Permanence informéiert hien datt keen Alarm ofgesat ginn ass a gëtt vum Fuerdéngschtleeder gefrot, dësen auszeléisen.
11:44 Auer: Den Zuchmelder freet den Agent circulation 1 vun Diddenuewen wou de Gidderzuch drun ass. Dësen äntwert, de Gidderzuch misst ongeféier op der Grenz sinn. De Weichesteller 2 probéiert de Stroum aus de Catenairen ze huelen an dréckt op den néidege Knäppchen (dëse wierkt sech allerdéngs just op d'Niewegleiser, net awer op d'Haaptgleiser wéi z. B. och déi a Richtung Diddenuewen, aus).
Arnfinn Nesset
Den Arnfinn Nesset, gebuer de 25. Oktober 1936 zu Trøndelag, ass en norwegesche verurteelte Seriemäerder. Hien huet tëscht 1977 an 1980 op d'mannst 22 Leit ëmbruecht. Et gëtt ugeholl, datt hie wärend 20 Joer am Ganzen iwwer 100 Leit vergëft huet.
Zuchaccident zu Zoufftgen
Bilan
De Bilan vum Accident war:
Enquête
Well d'Accident a Frankräich an zu Lëtzebuerg passéiert ass, hunn de Parquet vun Diddenuewen a vu Lëtzebuerg parallel eng Enquête opgemaach, fir ze kläre wie Schold wier.
Arnfinn Nesset
Liewen
Den Nesset gouf 1936 als Kand vun net mateneebestueten Eltere gebuer an ass bei senger Mamm opgewuess. Mat sengem Papp hat hie kee Kontakt. Hien huet sech zum Infirmier ausbilde gelooss an ass 1977 als Chefinfirmier an engem Fleegeheem zu Orkdal agestallt ginn. 1981 gouf hie verhaft, well eng Rei verdächteger Doudesfäll am Heem un d'Lucht komm sinn an en aneren Employé matkrut, datt den Nesset eng grouss Quantitéit vum Muskel-relaxéierend Medikament Suxamethonium Chlorid bestallt hat. Ufanks huet hien nach behaapt, hien hätt et kaaft fir wëll Hënn ronderëm d'Heem ze vergëften, mä dunn huet hien d'Muerden un 27 Patiente zouginn, deenen hien dat Mëttel gesprëtzt hat.
Den Nesset gouf wéinst Mord a 25 Fäll ugeklot, mä hien huet méi spéit säi Geständness zeréckgezunn an all Uklopunkte wärend sengem fënnef Méint laange Prozess bestridden. Am Mäerz 1983 ass hie wéinst Vergëftung vun 22 Patiente an engem versichte Mord zu 21 Joer Prisong verurteelt ginn. An zwéi Fäll gouf hie fräigesprach. 21 Joer waren zu där Zäit d'Maximalstroof ënner dem norwegesche Gesetz, bei déi duerno nach 10 Joer Sécherheetsretentioun derbäikoumen. Et gëtt ugeholl, datt den Nesset bis zu 138 vu senge fréiere Patiente vergëft huet. Den Nesset ass awer no 12 Joer wéinst guddem Behuele fräikomm a lieft haut ënner engem aneren Numm op enger onbekannter Plaz.
Zuchaccident zu Zoufftgen
De Prozess
Den 8. Oktober 2007 huet de Stater Parquet sechs Agente vum CFL wéinst onfräiwëllegem Doudschlag an onfräiwëlleger Kierperverletzung ugeklot. D'Charge géint zwéin Direktiounsbeamte goufen am weidere Verlaf fale gelooss.
An éischter Instanz goufen den 29. Januar 2009 verurteelt: Ausser dem Weichesteller goungen déi aner dräi an Appell.
Den 23. September 2009 huet de Prozess an zweeter Instanz um Appellatiounshaff ugefaangen. D'Uerteel war dat heiten:
Monument
Op der Plaz vum Accident gouf 2009 nieft de Gleiser am Bësch e Monument mat zwéi marber Stäiler opgeriicht, fir un d'Affer z'erënneren.
Konzil
E Konzil (lat. concilium = Rot, Versammlung) oder eng Synod (griich. σύνοδος (sýnodos) = Versammlung, Wee zesummen) bezeechent eng Versammlung vu kierchlechen Autoritéiten, oder fir kierchlech Entscheedungen ze huelen. E stëmmberechtegte Member gëtt als Konzilspapp respektiv Synodale(r) bezeechent. Déi zwéi Begrëffer sinn an de meeschte Fäll als Synonym ze verstoen, besonnesch an der Geschicht vum Chrëschtentum aus dem éischte Joertausend. Op engem Konzil oder bei enger Synod gi Froen iwwer d'Glawensléier oder iwwer déi praktesch Ausféierung vum reliéise, kierchleche Liewen diskutéiert an decidéiert. Konziler ginn net reegelméisseg aberuff, mä nëmme fir ganz wichteg Entscheedungsfroen.
Heliograph
Den Heliograph oder Pyroheliometer genannt, ass en einfacht Miessinstrument fir d'Bestëmmung vun der Sonneschäindauer an engem Dag. E besteet aus enger grousser Glaskugel, déi als Brennglas wierkt. An der Brennfläch vun der Kugel ass eng Plastik- oder Pabéierssträif mat enger Zäitmarkéierung ugemaach.
Bei Sonneschäin brennt d'Sonn e schmuele Stréch an de Plastik- resp. d'Pabiersträif. Unhand vun der Zäitmarkéierung kann duerno genee bestëmmt ginn, zu wat fir enger Zäit a wéi laang d'Sonn geschéngt huet. Fir d'Bestëmmung vun der Sonneschäindauer ginn d'Zäiten zesumme gezielt.
Les arpenteurs
Les arpenteurs ass e Schwäizer Film vum Michel Soutter aus dem Joer 1972.
Herbeuval
Herbeuval ass eng franséisch Gemeng an den Ardennen an der Regioun Grand Est.
Isaac Roberts
Den Isaac Roberts, gebuer de 27. Januar 1829 zu Groes, Denbighshire, Wales a gestuerwen de 17. Juli 1904 zu Crowborough, Sussex, England war e waliseschen Astronom, an e Pionéier um Gebitt vun der Fotografie vun astronomeschen Niwwelen. Hie war Member vun der Liverpool Astronomical Society an der Royal Geological Society. De Roberts gouf 1895 mat der Goldmedail vun der Royal Astronomical Society geéiert.
Liewen
De Roberts war de Bouf vum Bauer William Roberts, vu Groes am Denbighshire, wou hien en Deel vu senger Kandheet verbruecht huet. Hie koum duerno op Liverpool, wou hien 1844 bei John Johnson & Son, a spéider bei Johnson & Robinson, engem Ingenieursbüro fir Mechanik geléiert a geschafft huet. 1847 gouf hie Compagnon vun der Firma. Nieft senger Aarbecht huet hien och nach eng Owesschoul besicht. Nom Doud vum Peter Robinson am Joer 1855 gouf de Roberts Manager vun der Firma. Mam Doud vum anere Partner, dem John Johnson, gouf de Roberts Direkter. Hie war erfollegräich an hat de Ruff, ee vun de beschten Ingenieuren aus der Géigend ze sinn.
Den Isaac Roberts huet seng éischt Fra Ellen Anne am Joer 1875 bestuet.
1878 hat de Roberts e 7-Zoll-Refrakter kaf. Den Teleskop hat hien a sengem Haus zu Rocky Ferry, Birkenhead opgestallt. 1883 huet hien ugefaange mat der Astrofotografie z'experimentéieren. Ufanks huet hie Porträtsobjektiver mat Duerchmiesser bis 20 cm agesat. Motivéiert duerch d'Resultater huet hien dann e 50-cm-Newton-Teleskop mat versëlwertem Glasspigel kaf. D'Fotosplack hat hien dann direkt am Primärfokus, 2,50 m vum Spigel ewech, montéiert. Zwee Joer méi spéit huet hien dunn en Observatoire opgeriicht.
Mat deem Instrument sinn him bedeitend Fortschrëtter um jonke Gebitt vun der Astrofotografie gelongen. Am follgende Joer hat hien 200 Fotoe vu Stären, dem Orionniwwel, der Andromeda-Galaxis a vun de Plejade gemaach.
1901 huet den Isaac Roberts déi bal 30 Joer méi jonk US-amerikanesch Astronomin Dorothea Klumpke bestuet, déi mat sengem Wierk no sengem Doud weidergefuer ass an 1929 en Atlas mat sengen Niwwel-Fotoe publizéiert huet.
De Roberts ass 1904 onerwaart zu Crowborough, Sussex, England am Alter vu 75 Joer gestuerwen. Seng Äsche goufen zu Crowborough bäigesat, a fënnef Joer méi spéit op de Flaybrick Hill Cemetery, Birkenhead iwwerfouert. De Roberts war e Patriot vu Wales, an huet déi walisesch Sprooch säi Liewe laang geschwat. Hien huet der Cardiff Universitéit, der Bangor Universitéit, an der University of Liverpool grouss Geldzomme vermaach. Op sengem Graf steet:
Um Granitmonument vu sengem Graf sinn (nieft egyptesche Motiver) den Andromedaniwwel an de kaliforneschen Niwwel NGC 1499 agravéiert, déi hien alle béid fotograféiert hat.
Leeschtungen
De Roberts hat eng automatesch Noféierung vu sengem Teleskop konstruéiert, fir d'Äerdrotatioun auszegläichen a méi laang Beliichtungszäiten z'erméiglechen. Domat war et méiglech, Objete festzehalen, wou Observatioune wéinst hirer schwaacher Liichtkraaft net méiglech war. Seng Fotoe hunn och zu der Opklärung vun der Niwwelstruktur bäigedroen, besonnesch d'Foto vum Andromedaniwwel vum 29. Dezember 1888. Nieft sengem Wierk iwwer Stären, Stärekéip an Niwwelen hat hien och eng Maschinn entwéckelt, déi hien Stellar Pantograver genannt huet. Mat hir war et méiglech Stärepositiounen op Kofferplacken anzegravéieren.
Eng Auswiel vu Biller aus dem Wierk vum Roberts „A Selection of Photographs of Stars, Star-clusters and Nebulae“:
Antoine Pohu
Den Antoine Pohu, gebuer de 27. Abrëll 1999 zu Lëtzebuerg ass e lëtzebuergesche Schrëftsteller.
Liewen
Zënter 2018 studéiert hien op der Université libre de Bruxelles Geschicht a Philosophie.
Mat sengem éischte Roman La Quête huet de Pohu den 1. Präis an der Kategorie "Jonk Auteuren tëscht 15 a 25 Joer" um Concours littéraire national 2019 gewonnen. De Roman, deen op Franséisch geschriwwen ass, koum dat Joer drop als Buch eraus.
Metaform
Metaform ass e lëtzebergeschen Architektebüro, dee vum Shahram Agaajani (*1976) an Thierry Cruchten (*1975) gegrënnt gouf.
Zu hire bekanntsten Entwërf zielen:
2019 hate si eng 30 Mataarbechter.
Annemarie Hastert
D'Annemarie Hastert, gebuer den 29. September 1971 zu Esch-Uelzecht ass eng lëtzebuergesch Schrëftstellerin a Lycéesprofessesch.
Liewen
Nodeem si Romanistik a Germanistik op der Uni Tréier studéiert huet, schafft si als Lycéesprofessesch fir Däitsch am Lycée de garçons Esch / Uelzecht.
Beim Schreiwen, ass hir Spezialitéit d'Reesliteratur.
CFL 3600
D'CFL 3600 sinn eng Serie vun elektresche Lokomotiven déi tëscht 1958 an 2005 beim CFL am Asaz waren. Si si baugläich mat der BB 12000 vun der SNCF. D'Spëtznimm vun där Serie si "Streckeisen" oder d'"Lëtzebuerger Krokodil".
Monopson
E Monopson (Algriichesch vu μόνος (monos) = „eleng“ an ὀψωνία (opsōnia) = „akafen“) nennt een an der Ekonomie eng Situatioun vun engem Maart, wou et fir eng bestëmmte Wuer oder e bestëmmte Service nëmmen een eenzege gëtt, deen dës keeft.
CFL 3600
Allgemenges
Vun 1956 u goufen d'Eisebunnsstrecke fir an d'Industriestied vum Minett, mat Hëllef vu franséischem Kapital, elektrifizéiert an d'CFL hu sech op d'Sich no Material gemaach fir op deene Strecken ze fueren. Well Frankräich als eenzegt Land an deem Ament de selwechte System hat, a fir sech wéinst der Hëllef bei der Elektrifizéierung ze revanchéieren, goufe bei der Firma MTE 20 Lokomotive fir 25KV 50 Hz Wiesselstroum bestallt. Well et e ganz laangen Delai gouf, gouf sech mat der SNCF zesummegedoen an et gouf 3 Maschinnen aus der Serie 12000 als Géigeleeschtung fir d'Hëllef bei der Muselkanaliséierung un d'CFL geliwwert. Dat waren d'3601-3603. Déi reschtlech 17 Maschinne goufe regulär bei MTE kaaft.
Monopson
Dëst gouf fir d'éischt 1933 vun der Joan Robinson exakt analyséiert.
Bournak
E Bournak ass e Beiekuerf dee fréier an de Landes gebraucht gouf. Bournake goufen aus dënne Käschtereiser getrëtzt, an da mat Kéidreck zougeschmiert. Gewéinlech goufe se ënner engem klenge Stréidaach opgestallt, fir datt se net sollten opweechen.
Manfred Eigen
De Manfred Eigen, gebuer den 9. Mee 1927 zu Bochum a gestuerwen de 6. Februar 2019 war en däitsche Bio- a Physikochemiker an den Direkter vum Max-Planck-Institut für biophysikalische Chemie zu Göttingen. Den Eigen krut 1967 fir seng Aarbechten iwwer d'Moosse vun der Vitess vu séiere biocheemesche Reaktioune mat Hëllef vun der Relaxatiounsmethod den Nobelpräis fir Chimie (zesumme mam Ronald George Wreyford Norrish a mam George Porter.
Méi spéit huet hie sech mat der Erfuerschung vun der Evolutioun befaasst. Hien huet ënnersicht, wéi Nukleinsaieren, duerch Polymerase vervillfältegt an duerch Nukleasen ofgebaut ginn. Andeems en dës Op- an Ofbauzykle widderholl huet, hu sech bannent Stonnen Nukleinsaiere gebilt, déi duerch Mutatioun géint den Ofbau duerch d'Nuklease resistent gi waren.
Hien huet och zwou Biotechnologiefirme gegrënnt, Evotec an Direvo.
CFL 3600
Allgemenges
Bei der Liwwerung waren d'Maschinne Standardblo lackéiert, no enger Testphase an där se "Toledogro" waren, si se an den 1960er Jore du bordeaux a giel lackéiert ginn.
D'3600er si souwuel am Giddertransport, wéi och am Persouneverkéier agesat ginn. Am Asaz mat de Wegmann-Voiturë hu se iwwer vill Joren d'Bild vum Regionaltrafic zu Lëtzebuerg markéiert. Am internationale Persounentrafic si se bis op Paräis gefuer.
2 Maschinne vun der Serie sinn am Laf vun de Joren accidentéiert. D'3615 ass 1970 tëscht Belval a Bieles accidentéiert an d'3614 ass 1997 um Houwald beim Accident op der Zwickau mat engem Persounenzuch kollidéiert.
Dee leschten offiziellen Asaz am Betrib mat enger 3600er war de 15. Mäerz 2005. Den 28. Mäerz 2005 war nach eng speziell Abschidsfaart tëscht Ëlwen an der Stad.
D'3600 haut
Haut gëtt et nëmmen nach 2 Maschinnen. D'3602 steet am Eisebunnsmusée Bahnpark Augsburg an Däitschland. D'3608 gouf tëscht 2005 an 2013 vu Fräiwëllege vun der 1604 classics asbl komplett restauréiert an huet als technesch Ierfschaft beim Institut national pour le patrimoine architectural eng nei Heemecht fonnt. Den 12. an 13. Oktober 2013 gouf se fir d'éischt an der Gare Lëtzebuerg der Ëffentlechkeet virgestallt.
Ponteyraud
Ponteyraud ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2017 mat der Gemeng La Jemaye gehéiert s'als delegéiert Gemeng zu der neier Gemeng La Jemaye-Ponteyraud
Amin Maalouf
Den Amin Maalouf (ar.: أمين معلوف ['amīn maʕlūf], gebuer de 25. Februar 1949 zu Beirut, ass e franséisch-libaneesesche Schrëftsteller. 2011 gouf hien an d'Académie française gewielt.
Henri Heymanns
Den Henri Heymanns, gebuer den 11. Mäerz 1879 an den 18. November 1917 an der Stad Lëtzebuerg un de Follge vun enger Gasvergëftung gestuerwen, war Beamte bei der Spuerkeess a vun 1916 bis 1917 Buergermeeschter vun der fréierer Gemeng Eech.
Nom Henri Heymanns ass eng Strooss zu Beggen benannt. D'Strooss ass ronn 80 m laang an huet hiren Ufank op der Nationalstrooss 7 (Rue de Beggen) a féiert bis an d'Rue de Bourgogne.
Rubus hostilis
D'Verbreedungsgebitt vun der Aart läit an der Belsch, an Däitschland, a Frankräich, an och zu Lëtzebuerg. D'Planz steet zu Lëtzebuerg ënner Naturschutz.
Se gouf 1861 vun den däitsche Biologe Philipp Jakob Müller a Philipp Wilhelm Wirtgen beschriwwen.
(18) Melpomene
Den (18) Melpomene ass en Asteroid vun der Haaptceinture.
Den Objet gouf de 24. Juni 1852 vum John Russell Hind entdeckt.
Den Himmelskierper gouf no der Melpomene genannt, der Muse vun der tragescher Dichtung an dem Trauergesank.
Den Asteroid Melpomene beweegt sech op enger elliptescher Bunn ëm d'Sonn. Dobäi ass den Asteroid am Perihel 1,8 an am Aphel 2,8 A.E. vun der Sonn ewech. D'Bunn steet 10,1° schréi zu der Ekliptik, an d'Bunnexzentrizitéit ass 0,22.
De Melpomene huet en Duerchmiesser vu ronn 140 km. Hien huet eng relativ hell silikaträich Uewerfläch mat enger Albedo vun 0,22. Wärend der Oppositioun erreecht den Asteroid Melpomene eng Hellegkeet vun 10,6 mag.
Magny-Danigon
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Avenue de la Faïencerie
D'Avenue de la Faïencerie ass eng Strooss an der Stad Lëtzebuerg. Se leeft vun der Limitt vum Stater Park am Quartier Uewerstad a Richtung Nordwesten duerch de Quartier Lampertsbierg bis an de Rollengergronn wou se Uschloss un d'Rue de Rollingergrund huet. Vum Boulevard de la Foire u gehéiert se zum CR217. Den nërdlechen Deel vun der Strooss, zu der Säit vum Hang, gëtt Roudebierg genannt.
D'Strooss huet hiren Numm vun der fréierer Faïencefabréck Siwebueren déi vun de Bridder Jean-François, Dominique a Pierre-Joseph Boch gegrënnt gouf; d'Produktioun huet 1767 ugefaangen.
Ënner der däitscher Besatzung (1940 - 1944) huet d'Strooss „Görres-Straße” an am ënneschten Deel „Im Roten Berg” geheescht. Duerno, den 29. Dezember 1945 gouf d'Strooss rue Félix Thyes genannt, en Odonym deen awer nees geännert gouf.
NGC 5395
Den NGC 5395, ass dee klengsten Deel vun enger wiesselwierkender Galaxiëkoppel am Stärebild Canes Venatici. Den Objet ass ronn 50 Millioune Parsec vun eis ewech.
Déi zwou Galaxië goufen de 16. Mee 1787 vum Wilhelm Herschel entdeckt a krute spéider am New General Catalogue d'Bezeechnungen NGC 5394 respektiv NGC 5395.
Cabriolet (Kutsch)
Den Izouard schreift 1775: Cette foule de voitures imitant les cabriolets qui sous les noms ridicules de soufflets, culs de singe, de diables et de sabots, inondent les rues de la capitale. De Roubo beschreift de Cabriolet 1771 als Kutsch déi gutt wier fir spadséieren ze fueren, mä geféierlech am Stadverkéier, well se liicht ass, a séier ëmfale kann, besonnesch wa s'e Bord vun engem Trottoir ze pake kritt, oder duerch ee Kontakt mat méi enger schwéierer Kutsch.
Vum Cabriolet sinn eng ganz Rei aner Kutschekonstruktiounen ofgeleet, wéi de Gig, de Boghei, de Lady Cab, de Morning Car, den Tilbury, den Tandem Cart, de Stanhope Gig an den Zweeriederegen Dog Cart.
Tom Wolfe
Den Tom Wolfe, gebuer als Thomas Kennerly Wolfe Jr. den 2. Mäerz 1931 zu Richmond, Virginia, a gestuerwen de 14. Mee 2018 zu Manhattan war en US-amerikanesche Schrëftsteller, Journalist, Konscht- an Architekturkritiker an Illustrateur. De Wolfe zielt zesumme mam Truman Capote, Norman Mailer, Hunter S. Thompson a Gay Talese zu de Grënner vum New Journalism, engem Reportagestil bei deem literaresch Elementer an net-fiktionalen Texter agesat ginn.
Dem Wolfe säi Markenzeeche war e wäissen oder vanillfaarwege Kostüm.
Wierker
De Wolfe gouf haaptsächlech duerch säin Debut-Roman The Bonfire of the Vanities (Fegefeuer der Eitelkeiten) bekannt, deen 1987 erauskoum. Am Bestseller geet et ëm de Boom op der Bourse an den 1980er Joren an ëm déi reng materiell orientéiert Kultur an der Zäit vum Reagan. Um Beispill vum wäisse Wallstreetbroker Sherman McCoy, op deen eng Hexejuegd gemaacht gëtt well hien zesumme mat senger Frëndin um Doud vun engem Schwaarzen aus der Bronx schëlleg ass, weist de Wolfe meeschterhaft den Zynismus vun de Leit aus der Groussstad New York. D'Buch, dat dacks – nieft dem Bret Easton Ellis sengem American Psycho – als dat exemplarescht New Yorker-Buch aus den 1980er ugesi gëtt, gouf 1990 vum Brian De Palma op eng ëmstridde Manéier verfilmt.
Linay
Linay ass eng franséisch Gemeng an den Ardennen an der Regioun Grand Est am Dall vun der Kuer.
Linay ass un d'Eisebunnsnetz ugeschloss iwwer d'Eisebunnsstreck Lille-Diddenuewen.
Gemeng Bungeref
D'Gemeng Bungeref, war bis zur Gemengefusioun vun 1978 eng lëtzebuergesch Gemeng,
1978 huet d'Gemeng Bungeref zesumme mat de Gemengen Ueschdref, Folscht a Pärel zur Gemeng Rammerech fusionéiert.
D'Gemeng Bungeref huet aus de Sektioune Bungeref a Rommeler Haff bestanen. D'Uertschaft Flatzbuer gehéiert zur Sektioun Bungeref. D'Gemeng hat eng Fläch vu 1583,2420 ha.
Gran Telescopio Canarias
De Gran Telescopio Canarias (GTC) ass en astronomescht Groussteleskop mat 10,4 m Spigelduerchmiesser um Roque de los Muchachos op der Kanareninsel La Palma. Gängeg Numm ass: GRANTECAN.
Sophia Loren
D'Sophia Loren [ləˈrɛn], gebuer den 20. September 1934 zu Roum, fir richteg Sofia Villani Scicolone, ass eng italieenesch Filmschauspillerin, déi an iwwer 100 Filmer matgespillt huet.
Gran Telescopio Canarias
De GTC-Projet ass eng spuenesch Initiativ ënner Féierung vum Instituto de Astrofísica de Canarias. Weider Bedeelegunge kommen aus Mexiko duerch d'Institut fir Astronomie vun der Universidad Nacional Autónoma de México souwéi dem Instituto Nacional de Astrofísica, Óptica y Electrónica), an den USA duerch d'University of Florida. De Bau vun der Anlag kascht ronn 130 Milliounen Euro.
Sophia Loren
D'Sophia Loren gouf beim Miss Roma-Concours vun hirem zukünftege Mann, dem Filmproduzent Carlo Ponti entdeckt, deen hir duerno Rollen a Filmer erméiglecht huet. Do huet si sech vun ufanks Statisterollen, wéi z. B. am Film Quo Vadis, geschwënn zu engem Star vum italieeneschen an duerno och internationale Kino entwéckelt. Si hat hir éischt Haaptroll an Africa sotto i mari. Bekannt gouf s'an Hollywood-Produktioune vun 1957 bis 1964 wéi Houseboat (1958) The Black Orchid (1959) oder It Started in Naples, an italieenesche Produktioune wéi La ciociara (1960) vum Vittorio De Sica, woufir se nieft villen anere Präisser d'Gëlle Palm zu Cannes an en Oscar fir di bescht weiblech Haaaptroll krut. Si huet iwwer 12-mol mam Marcello Mastroianni zesummegespillt, wourënner Ieri, oggi, domani / Hier, Aujourd'Hui, Demain (1963, mat der berüümter Stripteasezeen), Matrimonio all'italiana (1964) an Una giornata particolare (1977).
Gran Telescopio Canarias
De GTC ass e Spigelteleskop mat aktiver Optik. Mat sengem Haaptspigel deen aus 36 sechseckegen Eenzelspigele besteet huet et déi selwecht Konzeptioun wéi d'Keck-Teleskop. De Spiegeldréier aus Zerodur-Glaskeramik gouf vun der Mainzer Schott AG fabrizéiert.
Sophia Loren
2009 war si nach eng Kéier an engem Hollywood-Film, dem Musical Nine, ze gesinn.
Gran Telescopio Canarias
De GTC gëtt als Deel vum Roque de los Muchachos Observatoire opgeriicht. D'mechanesch Struktur vum Teleskop gouf Ufank 2005 fäerdeg. An der Nuecht vum 13. op de 14. Juli 2007 gouf am Kader vun enger Ouverture-Feier den Testbetrib opgeholl, allerdéngs eréischt mat 12 Spigelsegmenter. Komplettéiert gouf de Spigel mat dem Asetzen vum leschten Element den 12. August 2008. D'feierlech Ouverture war de 24. Juli 2009 a Presenz vum spuenesche Kinnek Juan Carlos an der Kinnigin Sophia.
Sophia Loren
Literatur (op Däitsch)
als Auteur iwwer d'Sophia Loren
Ligueux (Dordogne)
Ligueux ass eng fréier franséisch Gemeng am Departement Dordogne an der Regioun Nei-Aquitaine.
Zanter dem Regruppement vum 1. Januar 2016 mat der Gemeng Sorges gehéiert s'als delegéiert Gemeng zu der neier Gemeng Sorges et Ligueux en Périgord
Omega 90
Omega 90 ass eng lëtzebuergesch Vereenegung ouni Gewënnzwéck déi sech fir eng palliativ Fleeg asetzt. Si gouf 1990 gegrënnt.
Jacques Insermini
De Jacques "Jacky" Insermini, gebuer de 24. Oktober 1927 zu Paräis, ass e fréiere franséische Motorradcoureur a Cascadeur. An den 1970er Jore war hien aktiv als Schauspiller, gréisstendeels an Erotik- a Pornofilmer.
Den Insermini hat siwe Joer laang e Verhältnes mat der Continental-Circus-Motorradpilotin Nanou,.
Rubel
De Rubel (ru a Wäissrussesch: рубль) ass den Numm vun den nationale Wärungen a verschiddenen osteuropäesche Länner. Aktuell gëtt et de Russesche Rubel (a Russland), de Wäissrussesche Rubel (a Wäissrussland) an och den Transnistresche Rubel (an "Transnistrien").
An der Vergaangenheet gouf de Rubel och am Russesche Räich, an der Sowjetunioun an an Tadjikistan benotzt.
Gender
Gender ([ˈd͡ʒɛndɐ]) ass e Konzept aus der Sozialfuerschung, dat déi sozial, gesellschaftlech konstruéiert oder psychologesch Säit vun enger Persoun hirem Geschlecht bezeechent, am Ënnerscheed zu hirem biologesche Geschlecht. De Begrëff gouf aus dem Engleschen iwwerholl fir den Ënnerscheed, deen d'Englescht tëscht sozialem (gender) a biologeschem (sex) Geschlecht mécht, och zum Beispill am Lëtzebuergeschen an am Däitsche kënnen ze maachen, wou fir déi zwéi Begrëffer d'Wuert Geschlecht benotzt gëtt.
Den Ausdrock Gender – soziaalt Geschlecht – beschreift déi gesellschaftlech Geschlechterrollen, déi festleeën, wat vu Mënschen erwaart gëtt, fir datt si als Fraen oder Männer ugesi ginn. Déi Erwaardunge si ganz ënnerschiddlech, ugefaange beim Numm, iwwer d'Ausgesinn (Kleedung, Maquillage, …) bis zu Kierperhaltung, Mimik, Gestik, Sprooch a Verhalen. An dësem Sënn gëtt och vun doing gender geschwat – also eng Praxis, duerch déi Geschlecht inzenéiert gëtt.
Dat soziaalt Geschlecht ass net ugebuer an existéiert net vu sech aus, et gëtt konstruéiert duerch gesellschaftlech Muechtverhältnesser, déi sech historesch entwéckelen. Well sech gesellschaftlech Verhältnesser änneren, kënne sech och Gendervirstellungen änneren. Un deem Prozess sinn all d'Individuen aktiv bedeelegt: Si passe sech drun un, gi kreativ domat ëm oder si revoltéiere sech dergéint. Dat hänkt och vun hire perséinleche Méiglechkeeten a Liewensëmstänn of.
Auto
En Auto, oder Automobil, ass e méispueregt Gefier dat vun engem Motor ugedriwwe gëtt, mat op d'mannst véier Rieder an an deem eng oder méi Persounen transportéiert kënne ginn.
CR157
Den CR157 ass e Chemin repris an de Kantone Lëtzebuerg an Esch a geet vun Alzeng a südlecher Richtung bis op Helleng.
Den CR157 ass ronn 7,1 km laang.
Peeping Tom
Peeping Tom ass e brittesche Film vum Filmregisseur Michael Powell aus dem Joer 1960.
Ëm wat geet et am Film?
De Mark Lewis schafft am Dag als Kameramann an engem Filmstudio. Nuets sicht hie sech Fraen déi hien ermuert an dobäi hiren Doud filmt.
Pierre Aloyse Frieden
De Pierre Aloyse Frieden, gebuer de 14. Abrëll 1925 zu Mäertert a gestuerwen den 28. Abrëll 2002 an der Stad Lëtzebuerg, war e lëtzebuergesche Politiker (CSV).
W (Film 2003)
W, och nach Double You genannt, ass e Kuerzfilm vum lëtzebuergesche Schauspiller a Regisseur Luc Feit aus dem Joer 2003.
Ëm wat geet et am Film?
Eng jonk Koppel exploréiert zesummen hiert Sexliewen. Een Dag begéint de jonke Mann eng mysteriéis Fra an enger lokaler Bar.
Filmproduktioun a -promotioun
Fir d'Produktioun vum Film krut d'Gesellschaft Red Lion 2001 e Subsid an Héicht vu véier Millioune Lëtzebuerger Frang, respektiv ronn 100.000 Euro, vum Lëtzebuerger Filmfong.
Zu Lëtzebuerg gouf de Film am Abrëll 2003 am Stater Kino Utopia gewisen, virun der Opféierung vun der amerikanescher Comedie Punch Drunk Love vum Paul Thomas Anderson.
Wat sot d'Press?
"W est un film gai, léger et enjoué, [...] plein d'humour et de complicité, plein de détails charmants et décalés. [...] Les treize minutes se passent à un rythme dynamique, encadré par la musique très légère d'André Mergenthaler. Cela passe tellement vite qu'on en redemande"
Guy Thewes
De Guy Thewes, gebuer 1967, ass e lëtzebuergeschen Historiker a Muséesdirekter.
Hien ass zanter September 2018 Direkter vun de Muséeë vun der Stad Lëtzebuerg (Villa Vauban a Lëtzebuerg City Museum), a war virdrun, vun 1993 un, Historiker am Lëtzebuerg City Museum.
Michel Soutter
De Soutter war nieft dem Alain Tanner an dem Claude Goretta ee vun de bekannte Filmregisseure vum franséischsproochege Schwäizer Film.
Guy Thewes
2011 huet hie beim Michel Pauly op der Uni Lëtzebuerg zum Thema ''Staat und Militär. Versorgung und Finanzierung der Armee in den Österreichischen Niederlanden (1715-1795)'' promovéiert. Säi Fuerschungsschwéierpunkt läit deemno op der Geschicht vun den éisträicheschen Niederlanden, am Beräich vum Herzogtum Lëtzebuerg sengem Herrschaftsraum.
Hien huet eng sëllegen Artikelen iwwer geschichtlech Theemen an der Zäitschrëft Ons Stad geschriwwen, an och soss doruechter, ë. a. fir de SIP (Service information et presse), publizéiert.
Autonoe (Mound)
Den Autonoe (oder Jupiter XXVIII) ass ee vun de klenge baussenzege Mounde vum Planéit Jupiter.
Entdeckung
Den Autonoe gouf den 10. Dezember 2001 vun Astronome vum astronomeschen Institut vun der Universitéit vun Hawaii entdeckt. Déi virleefeg Bezeechnung vum Mound war S/2001 J 1.
De Mound gouf no der Autonoe, enger Schwëster vun der Semele, aus der griichescher Mythologie genannt.
Bunndaten
Den Autonoe kreest op enger mëttlerer Distanz vun 23.039.000 km a 762 Deeg a 17 Stonnen ëm de Jupiter. D'Bunn huet eng Exzentrizitéit vun 0,334. Mat enger Schréi vun 152,9° ass d'Bunn retrograd, d. h., de Mound beweegt sech géint d'Rotatiounsrichtung vum Jupiter ëm de Planéit.
Wéinst senge Bunneegenschafte gëtt de Mound Autonoe bei Pasiphae-Grupp, genannt nom Jupitermound Pasiphae, gerechent.
Physikalesch Daten
Den Duerchmiesser vum Mound Autonoe huet an der Moyenne 4 km. Seng Dicht gëtt op 2,6 g/cm³ geschat. Hien ass warscheinlech haaptsächlech aus Silikatgestengs opgebaut. Den Autonoe huet eng ganz däischter Uewerfläch mat enger Albedo vun 0,04, d. h., nëmme 4 % vum agestraalte Sonneliicht gi reflektéiert. D'visuell Magnitude ass 22,0m.
Henry & June (Film)
Henry & June ass en US-amerikanesch-franséische Film vum Philip Kaufman aus dem Joer 1990 no engem Buch vun der Anaïs Nin.
Been
D'Been ass den Deel vun all ënneschter Extremitéit bei bestëmmte Mamendéieren, haaptsächlech dem Mënsch, dee bei der Ham ufänkt, iwwer de Knéi an de Fouss geet an ënne beim Enkel ophält.
Henry & June (Film)
Ëm wat geet et am Film?
De Film erzielt d'Bezéiung tëscht dem Henry Miller, der June Miller an der Anaïs Nin an den 1930er Joren zu Paräis
Been
Heiansdo gëtt mam dem Begrëff de Beräich tëscht dem Hënner an dem Fouss bezeechent, heiansdo déi komplett ënnescht Extremitéit.
Mars Atmosphere and Volatile Evolution
De Mars Atmosphere and Volatile EvolutioN (MAVEN) ass eng Raumsond fir d'Erfuerschung vun der Atmosphär vum Planéit Mars am Kader vum Mars-Scout-Programm vun der NASA. D'Sond gouf den 18. November 2013 mat enger Atlas V-Rakéit erfollegräich gestart a kreest zanter dem 22. September 2014 ëm de Mars a soll a fënnef Déifflich méi no un de Planéit erufléien.
Hannergrond
De MAVEN war mat enger Atlas V (401) vum Startkomplex 41 vun der Cape Canaveral AFB den 18. November 2013 gestart ginn a soll de Mars am Hierscht 2014 erreechen. E soll an eng héichelliptesch Ëmlafbun aschwenken, déi tëscht 144 km a 6.228 km iwwer der Planéitenuewerfläch verlafe soll. D'Projetskäschte fir de MAVEN belafe sech op 485 Milliounen US-Dollar.
Struktur
D'Struktur vun der Raumsond baséiert op de Konstruktioune vun de Raumsonde Mars Reconnaissance Orbiter an 2001 Mars Odyssey.
Instrumenter
MAVEN soll déi iewescht Atmosphär vum Mars an hir Interaktioun mat der Sonn ënnersichen. Dofir sinn Instrumenter fir d'Erfaasse vun de Charakteristike vun den atmosphäresche Gasen, der ieweschter Atmosphär, dem Sonnewand an der Ionosphär u Bord.
D'University of Colorado at Boulder, d'University of California an de Goddard Space Flight Center haten d'Instrumenter fir de MAVEN gebaut.
(19) Fortuna
Den (19) Fortuna ass en Asteroid vun der Haaptceinture.
Den Objet gouf den 22. August 1852 vum John R. Hind entdeckt.
Den Himmelskierper gouf no der réimescher Glécks- a Schicksalsgëttin Fortuna genannt.
De Fortuna beweegt sech tëscht 2,1(Perihel) bis 2,8 A.E. (Aphel) an 1394 Deeg ëm d'Sonn. D'Bunn steet 1,6° schréi zu der Ekliptik, an d'Bunnexzentrizitéit ass 0,16.
Mat engem mittleren Duerchmiesser vun 200 km an der Moyenne gehéiert de Fortuna zu deene gréissten Asteroide vun der Haaptceinture. En huet eng däischter Uewerfläch a kreest a ronn 7 Stonnen a 27 Minutten eng Kéier ëm seng eegen Achs.
Jacques Prange
De Jacques Prange, gebuer de 5. Mäerz 1959 zu Boende an der Demokratescher Republik Kongo, ass e Schrëftsteller.
Am Joer 2020 koum säin éischte Roman, La Nîmoise, op Franséisch eraus.
Hien ass de Brudder vun der Schrëftstellerin Michèle Prange.
François Benoy
De François Benoy, gebuer de 7. Februar 1985 an der Stad Lëtzebuerg, ass e lëtzebuergesche Politiker a Politolog.
Formatioun & Carrière
De François Benoy huet vun 2004 bis 2009 Politikwëssenschaften a Soziologie op den Universitéite vun Heidelberg a Lausanne studéiert an huet säi Studium mat engem Magister Artium ofgeschloss. A sengem Memoire goung et ëm d'politesch Exklusioun vun Auslänner an Negociatiounsdemokratien.
Politesch Karriär
De François Benoy ass säit 2011 Member an der Partei déi gréng. Hien ass souwuel an der nationaler wéi an der kommunaler Politik engagéiert.
Gemengepolitik
Tëschent 2012 an 2018 war de François Benoy President vun der Lokalsektioun vun déi gréng an der Stad.
Robert Ménégoz
De Robert Ménégoz, gebuer de 17. Juni 1926 zu Saint-Contest a gestuerwen den 18. Mee 2013 zu Bagnols-sur-Cèze, war e franséische Filmregisseur an Dréibuchauteur.
François Benoy
Gemengepolitik
Hien ass zanter dem 9. Dezember 2013 fir déi gréng am Gemengerot vun der Stad Lëtzebuerg. Säit Dezember 2018 ass hie Fraktiounschef vun déi gréng am Stater Gemengerot, nodeems dës, no engem Koalitiounswiessel, gréisst Oppositiounspartei am Gemengerot gouf. Hien ass Member an der Finanz-, an der Urbanismus- an an der Mobilitéitskommissioun vun der Stad an zanter 2014 am Comité vum Drénkwaassersyndikat SEBES.
National Politik
Hie war 2013 fir d'éischt Kandidat bei de Chamberwalen, ouni datt hien an d'Chamber gewielt gouf. Dat éischt Chambermandat krut hie bei de Chamberwale vum 14. Oktober 2018.
Säit dem 6. Dezember 2018 ass hien an der Chamber President vun der Ëmwelt-, Klima-, Energie- a Landesplanungskommissioun. Den 20. Juli 2020 gouf de François Benoy an der Finanz- a Budgetskommissioun vun der Chamber zum Rapporteur fir de Staatsbudget 2021 designéiert.
Privatliewen
Hien ass säit senger Kandheet Scout an engagéiert sech och haut nach als President vun de Frënn vum Scoutsgrupp LGS Belair.
Box (Gezei)
Eng Box ass e Gezei dat d'Been, den Hënner an d'Geschlechtsorganer verdeckt a wiermt. Fir dat eng Box besser op der Taille hält kënnen e Rimm oder Brëtelle benotzt ginn.
Boxe kënnen aus verschiddene Stëfter produzéiert ginn, dorënner Léngent, Kotteng a Polyester.
Maansboxen hu gewéinlech vir uewen eng Tirett oder Knäpp.
Eurovision Song Contest 1960
Eng nei Natioun, Norwegen, war derbäikomm. Lëtzebuerg hat dat Joer och nees matgemaach, nodeem et dat Joer virdrun eng Paus ageluecht hat. D'Zuel vun de Länner ass dofir op 13 eropgaangen.
Et gouf ofgestëmmt wéi déi Jore virdrun: An all Land souzen 10 Jurysmemberen, déi jeeweils eng Stëmm ze verginn haten. D'Resultater goufen telefonesch an ëffentlech op Cannes iwwermëttelt.
Déi éischt Plaz krut d'Vertriederin vu Frankräich, d'Jacqueline Boyer mat 7 Punkte Virsprong virum Bryan Johnson (Groussbritannien). Déi drëtt Plaz krut de François Deguelt, dee fir Monaco ugetruede war.
Rendez-vous (Raumfaart)
E Rendez-vous ass dat geziilt Zesummekomme vun zwéi Fluchkierper am Weltraum. Zwar kann domat och gemengt sinn, datt eng Raumsond hiren Zilplanéit erreecht, meeschtens bezitt sech den Ausdrock awer op d'Zesummekomme vun zwee Raumschëffer oder vun engem Raumschëff un eng Raumstatioun. Nëmmen eent vun de béide Raumgefierer gëtt aktiv gesteiert a beweegt sech duerch gëeegent, genee doséiert Bunnmanöveren op dat anert, passiivt Raumgefier zou.